de en en en en cs en en en en ar da en en nb da de nl da en fr da en da da en da en da en da de en
Foreningen afvikler hvert år arrangementer for føl, plage, hopper og vallakker både i Jylland og på Sjælland. Normalt ligger disse arrangementer fra sidst i juli til først i september.
Derudover afvikles der bedømmelse af hingste i både foråret og efteråret. Arrangementerne finder sted skiftevis på Sjælland og i Jylland, således at det er i Jylland i lige årstal (f.eks. 2016) og Sjælland i ulige år (f.eks. 2017).
Ydermere har foreningen arrangementer flere steder rundt omkring i verden. Det varierer fra år til år hvor foreningen sender dommere hen til kåringer. Dette afhænger af hvor der er heste nok til en kåringsplads.
Foreningen har f.eks. været i Norge, Sverige, Estland, Finland, Tyskland, England, Italien, Frankrig, Sweitz, USA og Sydafrika.
Ønsker man en kåring i udlandet kan man kontakte foreningen med oplysninger om, hvornår man kunne tænke sig et arrangement og hvor mange heste der forventes udstillet.
Knabstrupperforeningen for Danmark  | knabstrupperforeningen@gmail.com